พรรคพลังธรรม - วิกิพีเดีย

# พรรคพลังธรรม

### จากวิกิพีเดีย สารานุกรมเสรี

สารานุกรมประเทศไทย
...

| บทความนี้ต้องการ ตรวจสอบ ปรับปรุง แก้ไขรูปแบบหรือภาษา ในหลายส่วนด้วยกัน คุณสามารถช่วยตรวจสอบ และแก้ไขบทความนี้ได้ด้วยการกดที่ปุ่ม แก้ไข ด้านบน กรุณาเปลี่ยนไปใช้ป้ายข้อความอื่น เพื่อระบุสิ่งที่ต้องการตรวจสอบ หรือแก้ไข ดูรายละเอียดเพิ่มเติมได้ที่ วิธีการแก้ไขหน้าพื้นฐาน คู่มือการเขียน และ นโยบายวิกิพีเดีย และเมื่อแก้ไขตามนโยบายแล้ว สามารถนำป้ายนี้ออกได้

สัญลักษณ์พรรคพลังธรรม

พรรคพลังธรรม เป็นพรรคการเมืองขนาดเล็ก หัวหน้าพรรคคนแรกคือ พล.ต.จำลอง ศรีเมือง ปัจจุบัน สำนักงานใหญ่อยู่ที่ อำเภอเมือง จังหวัดนครราชสีมา

## [แก้] ประวัติ

หลังยุบสภาผู้แทนราษฎร ปี 2531 บุคคลจำนวนหนึ่งภายใต้การนำของ พล.ตรีจำลอง ศรีเมือง ร่วมตั้งพรรคพลังธรรมขึ้น คณะผู้เริ่มจัดตั้งพรรคการเมืองได้ยื่นหนังสือต่อนายทะเบียนพรรคการเมือง แล้วจึงได้ออกหนังสือ เชิญชวนประชาชนเข้าร่วมลงชื่อเป็นสมาชิกพรรคมีสมาชิกผู้ก่อตั้งพรรคจำนวนกว่าหนึ่งหมื่นคน และต่อมาในวันที่ 9 มิถุนายน 2531 นายทะเบียนพรรคการเมือง กระทรวงมหาดไทยได้ประกาศรับ การจดทะเบียนพรรคพลังธรรม ซึ่งถือว่าวันที่ 9 มิถุนายน เป็นวันกำเนิดพรรคพลังธรรม โดย พล.ต.จำลอง ศรีเมือง ในการเลือกตั้งครั้งแรกของปี พ.ศ. 2535 คือวันที่ 22 มีนาคม พรรคพลังธรรมได้รับความนิยมสูงสุดจากคนกรุงเทพ ฯ โดยสามารถกวาดพื้นที่ได้เกือบหมด เหลือไว้เพียง 3 ที่ ให้นายสมัคร สุนทรเวช และ ดร.ลลิตา ฤกษ์สำราญ จากพรรคประชากรไทย และนายอภิสิทธิ์ เวชชาชีวะ ซึ่งลงสมัครครั้งแรกในนาม พรรคประชาธิปัตย์ เท่านั้น แต่ต่อมาสภาชุดนี้ต้องสิ้นสุดลงเมื่อวันที่ 24 พฤษภาคม เนื่องจากเหตุการณ์พฤษภาทมิฬ หลังจากเหตุการณ์ครั้งนี้ พล.ต.จำลอง ศรีเมือง ได้ลาออกจากตำแหน่งหัวหน้าพรรค และยุติบทบาททางการเมือง เนื่องจากสัญญาที่ได้ให้ไว้ในเหตุการณ์พฤษภาทมิฬว่า จะไม่รับตำแหน่งใด ๆ ทางการเมือง จากนั้นพรรคพลังธรรมจึงได้ผลัดเปลี่ยนหัวหน้าพรรคหลายคน เช่น นายบุญชู โรจนเสถียร พล.ร.ท.โรช วิภัติภูมิประเทศ นายไชยวัฒน์ สินสุวงศ์ พ.ต.ท.ทักษิณ ชินวัตร จากการลาออกของพล.ต.จำลอง นั้น ทำให้บทบาทของพรรคพลังธรรมในเวทีการเมืองระดับชาติถดถอยลงเรื่อย ๆ จนกระทั่งเหลือ ส.ส. เพียง 1 เดียวในสภา เมื่อปีการเลือกตั้ง พ.ศ. 2539 คือ นางสุดารัตน์ เกยุราพันธุ์ ก็เคยมาแล้ว ที่สำคัญที่สุดคือ การออกไปร่วมพรรคไทยรักไทยของ พ.ต.ท.ทักษิณ ชินวัตร ที่เพิ่งตั้งในปี พ.ศ. 2541 หลายคนเช่น สุดารัตน์ เกยุราพันธุ์ อริสมันต์ พงษ์เรืองรอง สุรนันท์ เวชชาชีวะ น.พ.ประจวบ อึ๊งภากรณ์ ศันสนีย์ นาคพงษ์ เป็นต้น จนในปัจจุบัน กลายเป็นเพียงพรรคการเมืองธรรมดาที่ไม่มีบทบาทสำคัญอะไร ไม่มีสัดส่วนในรัฐสภา หัวหน้าพรรคพลังธรรมคนปัจจุบันคือ นายภมร นวรัตนากร

## [แก้] แนวทางการดำเนินการของพรรคพลังธรรมในปัจจุบัน

พลังธรรม คุณธรรมนำการเมือง

## [แก้] ปรัชญา

“ธรรมาภิบาล” Fair Governance

ธรรมาภิบาล หมายถึง การบริหารราชการ อย่างมีคุณธรรม เพื่อความร่มเย็นเป็นสุขของปวง

### [แก้] Key words:

ธรรม/Fair :

- CLEAN, PURE
- CLEAR, LEGIBLE
- marked by an impartiality and honesty: JUST

อภิบาล/Governance : Government

- the act or process of governing; specif : authoritative direction or control
- the office, authority, or function of governing

### [แก้] อุดมการณ์

“สันติธรรม” สันติธรรม คือ ความสงบร่มเย็น อันเป็นผลของธรรมาภิบาล ประกอบกับ การรู้จักนำ หลักธรรมของศาสนามาพัฒนาคุณภาพชีวิต

### [แก้] ปณิธาน

จะก้าวนำชาติไปให้ถูกทิศ
จะยกระดับชีวิตผู้ทุกข์เข็ญ
จะขจัดอธรรมความลำเค็ญ
จะสร้างความร่มเย็นทั่วผืนดิน

### [แก้] นโยบาย

1. ปฏิรูปการเมือง กลไกทางการเมืองในปัจจุบัน ยังไม่สามารถผลักดัน สังคมไทยไปสู่ความร่มเย็น ดังจะเห็นได้จากความวุ่นวายแตกแยกเป็นฝักฝ่าย การขายรัฐวิสาหกิจ การละเมิดสิทธิของประชาชน การฉ้อฉลอำนาจรัฐ จึงจำเป็นอย่างยิ่งที่จะต้องมีการปฏิรูปโครงสร้างและกลไก เพื่อนำสังคมไทยไปสู่ความ ร่มเย็น เป็นสุข
2. ปฏิรูปราชการ ระบบราชการ คือ ระบบการดำเนินกิจกรรมเพื่อความร่มเย็น เป็นสุข ระบบราชการต้องมีขนาดกระทัดรัด ภารกิจแจ่มชัด การปฏิบัติโปร่งใส ข้าราชการ คือ ข้าราชบริพารในพระบาทสมเด็จพระเจ้าอยู่หัว ผู้ยอมอุทิศประโยชน์ส่วนตัวเพื่อประโยชน์ของส่วนร่วม
3. ปฏิรูปงานรัฐวิสาหกิจ รัฐวิสาหกิจ เป็นมรดกของชาติ เป็นฐานอำนาจของรัฐ และเป็นสมบัติของปวงชน การบริหารรัฐวิสาหกิจต้องมุ่งสู่ผลแห่งความกินดีอยู่ดีของชนในชาติ และการรักษาดุลอำนาจทางเศรษฐกิจ
4. ชุบชีวิตสังคมไทย จัดระบบการถือครองที่ดิน ให้ที่ทำกิน ให้ที่อยู่อาศัย ให้การศึกษา พัฒนาวิชาชีพ

โดยยึดหลัก “เศรษฐกิจพอเพียง เลี้ยงชีพโดยชอบ”

นโยบายต้องเหมาะกับสถานการณ์ แต่ต้องไม่ขัดต่อปรัชญาและอุดมการณ์ของพรรค

## [แก้] ที่ทำการพรรคพลังธรรม

107 หมู่ 5 ถนน ราชสีมา-ปักธงชัย ตำบลปรุใหญ่ อำเภอเมือง จังหวัดนครราชสีมา 30000

โทร./โทรสาร 044-932082

| พรรคพลังธรรม เป็นบทความเกี่ยวกับ การเมือง การปกครอง หรือ กฎหมาย ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ พรรคพลังธรรม ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ
ดึงข้อมูลจาก "http://th.wikipedia.org../../../%E0%B8%9E/%E0%B8%A3/%E0%B8%A3/%E0%B8%9E%E0%B8%A3%E0%B8%A3%E0%B8%84%E0%B8%9E%E0%B8%A5%E0%B8%B1%E0%B8%87%E0%B8%98%E0%B8%A3%E0%B8%A3%E0%B8%A1.html".

หมวดหมู่: หน้าที่ต้องการความช่วยเหลือ | บทความเกี่ยวกับ การเมืองการปกครอง ที่ยังไม่สมบูรณ์ | พรรคการเมืองไทย

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- English